CELEX: 31981D0637
Language: el
Date: 1981-07-20 00:00:00
Title: 81/637/ΕΟΚ: Απόφαση τής Επιτροπής τής 20ής Ιουλίου 1981 περί τής Συμβουλευτικής Επιτροπής Ζάχαρης

Avis juridique important

|

31981D0637

81/637/ΕΟΚ: Απόφαση τής Επιτροπής τής 20ής Ιουλίου 1981 περί τής Συμβουλευτικής Επιτροπής Ζάχαρης  

Επίσημη Εφημερίδα αριθ. L 231 της 15/08/1981 σ. 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιουλίου 1981  περί της Συμβουλευτικής Επιτροπής Ζάχαρης  (81/637/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι συνεστήθη μία Συμβουλευτική Επιτροπή Ζάχαρης με την απόφαση 69/146/ΕΟΚ της Επιτροπής (1), το κείμενο της οποίας αντικαταστάθηκε από εκείνο της αποφάσεως 73/422/ΕΟΚ (2), όπως τροποποιήθηκε τελευταία από την απόφαση 74/420/ΕΟΚ (3)·  ότι ενδείκνυται να αυξηθεί ο αριθμός των μελών της Συμβουλευτικής Επιτροπής λόγω της ενσωματώσεως της ισογλυκόζης στον κανονισμό (ΕΟΚ) αριθ. 1785/81 του Συμβουλίου (4)· ότι πρέπει, επί πλέον, προκειμένου να επιτευχθεί μία ισορροπημένη εκπροσώπηση κατά περιοχές, να αυξηθεί ο αριθμός των μελών της ισομερούς ομάδας,  ΑΠΟΦΑΣΙΖΕΙ:  Άρθρο 1  Η απόφαση 69/146/ΕΟΚ της Επιτροπής, τροποποιείται ως ακολούθως:  1. Το άρθρο 3 αντικαθίσταται από το ακόλουθο κείμενο:  «Άρθρο 3  1. Η Επιτροπή περιλαμβάνει σαράντα έξι μέλη.  2. Οι έδρες κατανέμονται ως ακολούθως:  α) δεκαεπτά στους καλλιεργητές ζαχαροτεύτλων και ζαχαροκαλάμου ·  β) έξι στους συνεταιρισμούς μεταποιήσεως του σχετικού τομέα·  γ) έντεκα στις βιομηχανίες που παράγουν ζάχαρη και ισογλυκόζη και στις βιομηχανίες που χρησιμοποιούν ζάχαρη, από τις οποίες:  - επτά στους ζαχαροβιομήχανους,  - μία στους παραγωγούς ισογλυκόζης,  - μία στις βιομηχανίες ραφιναρίσματος ζάχαρης,  - δύο στις βιομηχανίες που χρησιμοποιούν ζάχαρη·  δ) δύο στον τομέα του εμπορίου ζάχαρης και μελάσσας,  ε) πέντε στους εργαζόμενους στον τομέα της γεωργίας και στους εργαζόμενους στον τομέα των ειδών διατροφής·  στ) πέντε στους καταναλωτές.».  2. Το άρθρο 5, παράγραφος 1 αντικαθίσταται από το ακόλουθο κείμενο:  «Άρθρο 5  Στο πλαίσιο της Επιτροπής συνίσταται ισομερής ομάδα, που αποτελείται από δέκα εκπροσώπους των καλλιεργητών ζαχαρότευτλων και ζαχαροκάλαμου και από δέκα εκπροσώπους των ζαχαροβιομηχάνων, οι οποίοι διορίζονται από την Επιτροπή, κατόπιν προτάσεως των ενδιαφερόμενων επαγγελματικών οργανώσεων, υπό όρους ίδιους με εκείνους που προβλέπονται στο άρθρο 4.  Τα μέλη της ισομερούς ομάδας είναι δυνατόν να μην είναι μέλη της επιτροπής.».  Άρθρο 2  Η παρούσα απόφαση αρχίζει να ισχύει από την 20ή Ιουλίου 1981.  Έγινε στις Βρυξέλλες, στις 20 Ιουλίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 122 της 22. 5. 1969, σ. 2.  (2) ΕΕ αριθ. L 355 της 24. 12. 1973, σ. 43.  (3) ΕΕ αριθ. L 221 της 12. 8. 1974, σ. 28.  (4) ΕΕ αριθ. L 177 της 1. 7. 1981, σ. 4.